РЕШЕНИЕ НА КОМИСИЯТА
от 30 ноември 2009 година
за изменение на Решение 2006/168/ЕО по отношение на списъка на екипите за събиране и производство на ембриони, одобрени за внос на ембриони от едър рогат добитък в Общността
(нотифицирано под номер C(2009) 9320)
(текст от значение за ЕИП)
(2009/873/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 89/556/ЕИО на Съвета от 25 септември 1989 г. относно ветеринарно-санитарните условия, регулиращи търговията в рамките на Общността и вноса от трети страни на ембриони от домашни животни от рода на едрия рогат добитък (1), и по-специално член 7, параграф 1 и член 9, параграф 1, буква б) от нея,
като има предвид, че:
(1)
С Директива 89/556/ЕИО се определят ветеринарно-санитарните изисквания, регулиращи търговията в рамките на Общността и вноса от трети страни на пресни или замразени ембриони от домашни животни от рода на едрия рогат добитък.
(2)
С Решение 2006/168/ЕО на Комисията от 4 януари 2006 г. за установяване на изисквания за здравно и ветеринарно сертифициране при внос в Общността на ембриони от едър рогат добитък (2) се предвижда държавите-членки да разрешават вноса на ембриони от домашни животни от рода на едрия рогат добитък, събрани или произведени в третите страни, изброени в приложение I към същото решение, от одобрените екипи за събиране или производство на ембриони, изброени в приложението към Решение 92/452/ЕИО на Комисията от 30 юли 1992 година относно съставяне на списъци на екипите за събиране на ембриони, одобрени в трети страни за износа на ембриони от едър рогат добитък за Общността (3).
(3)
Решение 2008/155/ЕО на Комисията от 14 февруари 2008 г. за съставяне на списък на екипите за събиране и производство на ембриони в трети страни, одобрени за внос на ембриони от едър рогат добитък в Общността (4), отменя и заменя Решение 92/452/ЕИО. С Решение 2008/155/ЕО се предвижда държавите-членки да внасят ембриони от трети страни само ако те са били събрани, преработени и съхранени от екипите за събиране и производство на ембриони, изброени в списъците на приложението към посоченото решение.
(4)
Директива 2008/73/ЕО на Съвета от 15 юли 2008 г. за опростяване на процедурите по вписване и публикуване на информация във ветеринарната и зоотехническата област и за изменение на директиви 64/432/ЕИО, 77/504/ЕИО, 88/407/ЕИО, 88/661/ЕИО, 89/361/ЕИО, 89/556/ЕИО, 90/426/ЕИО, 90/427/ЕИО, 90/428/ЕИО, 90/429/ЕИО, 90/539/ЕИО, 91/68/ЕИО, 91/496/ЕИО, 92/35/ЕИО, 92/65/ЕИО, 92/66/ЕИО, 92/119/ЕИО, 94/28/ЕО, 2000/75/ЕО, Решение 2000/258/ЕО и директиви 2001/89/ЕО, 2002/60/ЕО и 2005/94/ЕО (5) изменя Директива 89/556/ЕИО и въвежда опростена процедура за съставяне и публикуване на списъците на екипите за събиране и производство на ембриони в трети страни, одобрени за внос на ембриони от едър рогат добитък в Общността. Съгласно тази нова процедура, която ще се прилага от 1 януари 2010 г., Комисията няма да е отговорна за съставянето на списъка. Списъкът на екипи за събиране или производство на ембриони, които са одобрени от компетентния орган на третата държава в съответствие с условията, определени в Директива 89/556/ЕИО, и от които могат да бъдат изпращани ембриони в Общността, ще трябва само бъде съобщен на Комисията, която го предоставя на обществеността за информация.
(5)
В резултат на въведената с Директива 2008/73/ЕО нова процедура Решение 2008/155/ЕО ще се прилага до 31 декември 2009 г.
(6)
Поради това Решение 2006/168/ЕО следва да бъде съответно изменено.
(7)
Мерките, предвидени в настоящото решение, са в съответствие със становището на Постоянния комитет по хранителната верига и здравето на животните,
ПРИЕ НАСТОЯЩОТО РЕШЕНИЕ:
Член 1
Член 1 от Решение 2006/168/ЕО се заменя със следното:
„Член 1
Общи изисквания при вноса на ембриони
Държавите-членки разрешават вноса на ембриони от домашни животни от рода на едрия рогат добитък (ембриони), събрани или произведени в трета страна, изброена в приложение I към настоящото решение, от екипи за събиране или производство на ембриони, одобрени в съответствие с член 8 от Директива 89/556/ЕИО.“
Член 2
Настоящото решение се прилага от 1 януари 2010 г.
Член 3
Адресати на настоящото решение са държавите-членки.
Съставено в Брюксел на 30 ноември 2009 година.